Diari Oficial de la Generalitat Valenciana


Sumari del DOGV 7239, del 24-03-2014 (2014/2240)

Notificació de la sentència dictada en el procediment de guarda i custòdia número 1227/2013.
--------------------------------------------------------------------------------------------

### Dades del document

Número de DOGV
:   7239

Data del DOGV
:   24-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2240


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1227/2013. [2014/2240]  
Juí família, Guarda, custòdia i aliments de fill menor no matrimonial no consensuat 001227/2013  
Part demandant: Leyder Taborda Navarro.  
Part demandada: Nadia Mariel Pérez Ganado.  
María Dolores Valle Contreras, secretària del Jutjat de Primera Instància número 24 de València, faig saber : que en el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda formulada per la procuradora María José Ochoa García, en nom i representació de Leyder Taborda Navarro, contra Nadia Mariel Pérez Ganado, i acorde les mesures següents:  
  
1. Que el fill menor quede sota la guarda i custòdia de son pare, Leyder Taborda Navarro, sent la pàtria potestat exclusiva, així mateix, del demandant.  
2. Quant al règim de visites maternofilial, per a quan la progenitora aparega, consistent en:  
- El primer dissabte de cada mes, de 11.00 hores a 13.00 hores, en el punt de trobada familiar, durant un termini de tres anys.  
- Quan el menor complisca els 9 anys, es fixen els caps de setmana alterns, des de les 19.00 hores del divendres fins a les 19 hores del diumenge, amb pernocta, arreplegant-lo i reintegrant-lo en el domicili patern, així com la vesprada dels dimecres, des de l'eixida del centre escolar fins a les 20.00 hores.  
- La mitat dels períodes vacacionals escolars, triant a falta d'acord el pare en els anys parells i la mare en els imparells.  
La progenitora senyora Pérez Ganado necessitarà conformitat del senyor Laborda per a eixir de viatge a l'estranger amb el menor.  
3. La pensió alimentària en favor del fill menor serà a càrrec de la progenitora Nadia Mariel Pérez, i es fixarà en la quantitat de 180 euros/mes, quantitat que haurà d'ingressar en el compte que designe el pare, en els cinc primers dies de cada mes, amb l'actualització d'acord amb les variacions de l'índex de preus al consum.  
4. Gastos extraordinaris: cada progenitor contribuirà per mitat els gastos extraordinaris de sanitat i educació que genere el fill menor.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LECn). Haurà d'efectuar-se la consignació de 50 euros en la clau 02 del compte de depòsits i consignacions d'este jutjat, segons disposa la Llei Orgànica 1/2009, de 3 de novembre, i s'acreditarà esta consignació, excepte el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat així com en el Diari Oficial de la Comunitat Valenciana, per a dur a efecte la diligència de notificació de la sentència a Nadia Mariel Pérez Ganado.  
  
Diligència. L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. En done fe.  
  
València, 12 de març de 2014.- La secretària judicial: María Dolores Valle Contreras.